Trail Mitja distància archivos - Vilanova Sport\n22/11/2016 De admin\nRESSENYA DEL CIRCUIT Iniciarem la ruta a la zona esportiva i sempre pel carril bici ens aproparem al pont sobre el torrent. Aquí, girant a la dreta, començarem a remuntar paral•lels al torrent, sempre per camí ample i còmode que ens portarà fins a passar per sota l'autopista. Un cop la travessem, seguirem aproximadament 1km …\nLeer más Pic de l’Àliga\nRESSENYA DEL CIRCUIT Iniciarem el recorregut a la zona esportiva, corren en direcció sud pel carril bici fins a trobar el torrent, on agafarem el camí que surt a la nostra dreta. Tot seguit girarem a l'esquerra entre uns murs i una torre de guaita per passar entre unes naus. Sempre pel camí de terra …\nLeer más Talaia\nRESSENYA DEL CIRCUIT Iniciarem el recorregut a la Zona Esportiva, i tranquil•lament avançarem per la Ronda Ibèrica fins a l'aparcament de davant l'Hospital Comarcal Sant Antoni Abad. Un cop al pont sobre el torrent agafarem el camí que hi va paral•lel, sempre en suau pujada que ens farà passar per sota la C-31 i al …\nLeer más Pedra seca\nRESSENYA DEL CIRCUIT Iniciarem la ruta a la zona esportiva, realitzant els primers metres pel carril bici de la Ronda Ibèrica, fins a trobar el pont sobre el torrent, on girarem a la dreta abans de creuar-lo i farem un tram d’asfalt per un polígon industrial per travessar per sota la C-31. Així arribarem a …\nLeer más Casa alta


Paisatge triopcional amb Catalunya al fons\nBarcelona. Dijous, 28 d'abril de 2016\nNo s'han posat d'acord, és veritat, però també ho és que no s'hi val el pacte a qualsevol preu. Si el joc de les voluntats individuals ha donat un resultat diabòlic per a l'entesa, caldrà tornar a preguntar, i aquesta vegada la gent ja sabrà quin pa hi donen els intervinents.\nÉs obvi això que diu C's que hi ha punts en comú entre el PSOE i ells, i també que n'hi ha entre ells i el PP. Però l'ultimíssima proposta haguda, el Pacte del Prat, demostra que si no pacten és perquè no volen, ja que el paper ho aguanta tot i que en el nivell de les grans paraules fins i tot la Constitució hauria de ser acceptada pel comú sense cap acritud. Qui no creurà que a la Llei de Dependència li faltin recursos econòmics per deixar de ser una broma? Qui no desitjaria la reindustrialització de l'economia espanyola com a alternativa o complement al model actual? Qui no és partidari de lluitar contra la “fuga de cervells”? Pel fet que ho proposi Compromís la resta ho ha de considerar “desraonat”?\nCompromís ha permès portar a la llum dues evidències: que la gesticulació sobre els pactes no amagava fonament o veritat, i que la qüestió catalana era rellevant fins a cert punt. No era veritat la voluntat de pacte, perquè existeix una alternativa de desbloqueig que l'egoisme ha fet impossible, i és pactar no un govern, sinó un mer acord d'investidura, un acord que, sens dubte hauria necessitat després de suports variats en cada tema (el programa!, Anguita dixit), però que hauria evitat que els diaris vinguessin ahir i avui carregats de paraules periodístiques com “fracàs, incompetència, impotència, cinisme, postureig...") El pacte d'investidura hauria demostrat generositat, un concepte que els partits polítics semblen no poder permetre's més que de paraula i per titllar el contrari de mancat d'ella.\nCompromís ha permès portar a la llum dues evidències: que la gesticulació sobre els pactes no amagava fonament o veritat, i que la qüestió catalana era rellevant fins a cert punt\nL'altra qüestió que ha evidenciat l'erma proposta de Compromís d'un pacte in extremis ha estat que la qüestió catalana és important, però no tant com ho pretenen alguns. Perquè és cert que el referèndum desapareix de la proposta per intentar apropar al PSOE i C's al seu camp, substituint-la per una reformulació del finançament que, així vagament al·ludida, sens dubte seria també objecte de consens per a gairebé tothom; PSOE i C's havien atribuït a Podemos i els seus amics un flirteig amb els que volen trencar Espanya, però en caure de la proposta aquest tema, tampoc no els sembla bé un llistat de punts amb què, francament, qualsevol subjecte de bé hauria d'estar d'acord en gran part.\nAixí doncs, amb Catalunya sempre com a paisatge de fons, ni que sigui com a excusa per dir no, encara que el no resulti gairebé indecent, la ciutadania enfronta les noves eleccions advertida del que hi ha i més conscient de les seves alternatives: o l'estabilitat (pot votar C's i PSOE, però el vot segur és el PP) o el canvi (poden votar C's, però el vot segur és el PSOE) o l'esquerra (poden votar PSOE, però el vot segur és Podemos/IU) D'aquestes opcions, cap no afavoreix una entesa cordial amb Catalunya, però sens dubte la de l'estabilitat (que és la manera actual i vergonyant per parlar de la dreta) enforteix el moviment independentista i, per tant, potser la inestabilitat futura; la del canvi enforteix a la llarga el PP, però de moment nega també les aspiracions de la sobirania; la de l'esquerra uneix a tot això un escenari econòmic incert, tenint en compte la importància (potser excessiva) que concedeixen els mercats al que puguin fer amb el poder, amb la qual cosa això de permetre que Catalunya se'n vagi no sembla econòmicament acceptable.\nMassa efectes col·laterals com perquè el vot individual els tingui en compte, sobretot perquè encara és temps que en el debat, més enllà de paraules altisonants, inclosa la del bé comú, es porti a col·lació algun principi amb contingut. És obvi que no resulten de gran ajuda uns mitjans de comunicació entestats a considerar la repetició d'eleccions com un fracàs negociador d'ells, com si no fossin gaires els escenaris inèdits que s'han viscut a Europa en els últims temps; i com si l'elector no s'equivoqués, com si fos necessari cosir el que de cap manera pot ser, això és, un conjunt de subjectes, sols o en companyia de cert periodisme, incapaços de dissuadir-nos d'una terrible sospita: que en la seva estratègia el poder no és un instrument, sinó un finalitat en ella mateixa, una finalitat que els permet exercir públicament tots i cada un dels pecats capitals que acumula l'ésser humà pel fet de ser-ho.


El PPC vol “il·lusionar de nou el constitucionalisme”\nFernández aposta perquè Catalunya ajudi a fer possible un canvi polític a l'Estat i que Casado arribi a la Moncloa\nACN 06/09/2021 7:42 pm\nEl president del PPC, Alejandro Fernández, ha assegurat aquest dilluns que la formació “té deures” a fer per millorar els resultats electorals a Catalunya i contribuir a fer possible un canvi polític a l’Estat, tal com ha subratllat que mostren les darreres enquestes electorals. Després de presidir la Junta Directiva del PPC a Barberà del Vallès, Fernández ha explicat que el primer repte del PPC és superar les debilitats en les darreres eleccions com la desmobilització del constitucionalisme català i la falta d’unitat dels no independentistes per vertebrar una alternativa.\nEl popular ha reconegut que l’electorat va sentir una “sensació d’abandonament” per part del govern espanyol liderat pel PP el 9-N de 2014 i l’octubre de 2017. “No podem adormir-nos, el PPC té més deures a fer que cap altre territori de l’Estat”, ha exclamat. Fernández ha lamentat que el constitucionalisme català s’hagi sentit abandonat per la Generalitat, però també pel govern espanyol. Ha afegit que la victòria i posterior actuació de Ciutadans (Cs) després de les eleccions al Parlament de 2017 també van contribuir a aquesta “desmobilització”.\nEl president del PPC s’ha proposat com a horitzó les eleccions municipals de 2023 i ha dit que han de ser el “primer pas” en la recuperació institucional del PPC després d’un cicle electoral amb resultats “adversos”. D’altra banda, ha recordat les línies d’actuació del PPC i ha dit que quan Pablo Casado sigui el proper president del govern espanyol haurà d’enfortir l’Estat a Catalunya i així recuperar la credibilitat del projecte i il·lusionar el constitucionalisme. També ha plantejat que cal enfortir el centre dreta liberal català. “No podem caure en el desànim”, ha conclòs.\nPer la seva banda, el vicesecretari de participació del PP, Jaime de Olano, ha assegurat que el govern espanyol de Pedro Sánchez és el “més radical” que hi ha hagut mai a Espanya i el més “radical” que hi ha a Europa.\nborinot 07/09/2021 8:41 am\nferñandez, il·lusionar el franquisme, fots molta pena fatxa, que el pablo tarado el fraCasado pugui arribar a ser presidente de la una grande y libre, és de molt mal gust


Rufián demana lideratge a Catalunya i qüestiona els infiltrats: "Al final són els de sempre i són d'aquí"\nPublicat 17/10/2019 13:08CET\nEl portaveu d'ERC al Congrés, Gabriel Rufián, ha reclamat lideratge a Catalunya per articular la "frustració i dolor" que hi ha en les protestes i, davant la violncia que es viu als carrers, ha dubtat de les paraules del president de la Generalitat, Quim Torra, sobre el fet que la provoquen infiltrats: "Al final són els de sempre i són d'aquí", ha manifestat.\nEncara que ha defensat que Torra va expressar la seva condemna a la violncia amb un missatge "contundent", Rufián ha declarat que "cal lideratge" a Catalunya per canalitzar la situació. "És necessari per poder articular la frustració i el dolor que hi ha als carrers", ha sostingut.\nSegons el portaveu d'Esquerra, "tots" els partits han d'exercir aquest lideratge per reconduir la situació. "No hi ha cap polític catal que no hagi de cridar a la mesura, a la concrdia, a l'acord i a la paraula. M'és igual el partit, no es tracta d'independentisme", ha subratllat.\nRufián ha qualificat de "salvatges" les persones que hi ha darrere de la violncia que s'ha viscut als carrers de Catalunya les últimes tres nits i ha assegurat que "la caputxa, la barricada i els cotxes cremats" no representen l'independentisme.\nPel que fa a l'autoria d'aquests aldarulls, Rufián ha qüestionat la teoria de Torra que, darrere dels actes violents, hi ha infiltrats: "Soc poc inclinat a les conspiracions, no en tinc ni idea. Al final són els de sempre i són d'aquí", ha resolt en declaracions a RNE.\nEn aquest sentit, el dirigent d'ERC ha lamentat aquestes accions perqu, mentre es parla de violncia, no es parla del més important: "D'una sentncia que no ajuda en res". "Mentre parlem de barricades, no parlem d'aix", ha afirmat.\nPel que fa a les crregues policials que s'han registrat aquests dies, Rufián ha reiterat que demana explicacions i responsabilitats al conseller Miquel Buch. "És inadmissible, algú m'ho ha d'explicar, que una furgoneta dels Mossos atropellés un xaval a Tarragona", ha assenyalat, en allusió a l'incident d'aquest dimecres.\n"M'han de donar explicacions, aquest dimecres es van quedar curts i convé que el conseller doni més explicacions", ha indicat, per no ha arribat a demanar la dimissió de Buch, perqu considera que el problema va més enll de qui ocupa el crrec de conseller.\nSegons ha subratllat, davant d'una "salvatjada" així, a qualsevol país democrtic el responsable sortiria a donar explicacions.


Butlletí del CEESC núm. 480 · 6 de maig de 2022 · Si no el veus bé, clica aquí\nManifest pel Dia Internacional del Treball\nEn motiu de l'1 de maig, des del CEESC hem volgut posar el focus en tots aquells punts alarmants detectats des de fa dècades en la nostra professió, com són les condicions laborals, la precarietat, els salaris baixos, la falta d’actualització del Conveni d’Acció Social, el poc reconeixement com a professionals de titulació universitària, la conciliació laboral i la salut mental.\n[comparteix el Manifest]\nReunions institucionals per parlar del futur dels ES a l'escola\nDurant aquest mes de maig, tenim agendades reunions amb diversos grups parlamentaris, així com amb responsables del Departament d'Educació per tal de valorar la implantació de la figura de l'educador/a social als centres educatius durant aquests dos cursos, així com per parlar de la seva continuïtat.\n#ESRural. L’educació social i l’educació ambiental\nBusquem projectes d’educació social que treballin a l’entorn de l’educació ambiental, la sostenibilitat o el canvi climàtic. Si en coneixes algun, omple el formulari fins al 20 de maig. En parlarem el 10 de juny a la tercera jornada del projecte l’Educació Social en entorns rurals que en aquesta ocasió celebrarem a Vallbona de les Monges.\nLlei de serveis socials i medi rural al VIII Congrés\nEl 12 i 14 de maig tindran lloc a Múrica i Valladolid, respectivament, dues de les activitats descentralitzades del VIII Congrés Estatal d'Educació Social. L'acte de Múrcia se centrarà en la llei de serveis socials i l'acte a Valladolid versarà sobre l'educació social en medi rural. Tots dos es podran seguir per streaming.\n[Acte a Múrcia] [Acte a Valladolid]\nNous escenaris socioeducatius\nL'Albert Font-Tarrés, vicepresident del CEESC, farà la conferència inaugural d'aquestes Jornades, organitzades pel CEESIB i la UIB, en què s'analitzaran quines són les perspectives de futur de la professió, repassant els objectius que s’han aconseguit fins ara, les dificultats actuals, i els reptes més importants a tenir en compte de cara al futur, per al creixement de la professió.\nComencem a treballar en el\nEl CEESC torna a posar-se al capdavant de l'organització del que serà el Vè Congrés de Serveis Socials Bàsics i Especialitzats. Si t'interessa participar en l'organització del Congrés, vine a una reunió oberta el proper dimarts, 17 de maig, a les 16h, o connecta-t'hi de manera virtual.\nConstruint comunitat: El conflicte com a oportunitat\nAl nostre canal de youtube hem publicat el vídeo de la conferència de l’Óscar Negredo dins del VIII Cicle de Conferències de la Comissió Intercol·legial de Sèniors, en què explica com el procés i l’estratègia de la resolució del conflicte fins a l’entesa final, poden restaurar, configurar o projectar uns vincles de present i de futur entre les parts.\n[mira la conferència]\nExclusió sociolaboral després de la pandèmia\nDes de la UNED ens fan arribar aquest estudi que té com a objectiu general analitzar les problemàtiques d'exclusió sociolaboral després de la COVID-19 ateses per l'educació social i reconèixer les bones pràctiques per a la inclusió.\nConcurs de cinema "Ments Despertes"\nEl 16 de maig tindrà lloc la gala de lliurament de premis del Concurs de cinema "Ments Despertes", un esdeveniment obert a l’alumnat que vol trencar amb els estereotips entre joves, com els que giren al voltant de la salut mental.\nCURS I CÀPSULA SOBRE Perspectiva comunitària\nT'oferim dues activitats per cercar eines i propostes educatives per utilitzar el diàleg, la participació i la mediació per abordar les exclusions socials i identificant i rebutjant els comportaments i actituds discriminatòries envers les persones i col·lectius, així com per analitzar i identificar els processos de creació de rumors, estereotips, prejudicis i la seva relació amb les diverses formes de discriminació.\n[Càpsula a distància, 24 de maig]\n[Curs virtual, del 31 de maig al 14 de juny]\nEXPO: Visita i presentació de l’exposició de Francesc Tosquelles\nConjuntament amb el CCCB, des del CEESC us recomanem aquesta exposició i us oferim una cita especial, el proper 12 de maig, en què comptarem per a la presentació amb Carles Guerra, crític d’art, docent i investigador i coresponsables d’aquest projecte.\n[CCCB, 12 de maig]\nRatifiquem el nostre desacord amb el conveni entre Interior i Drets Socials\nParlem d'ES i Escola a Tarragona Ràdio\nCrònica i vídeos del Camins i Perspectives 2022\nPRESENCIAL: Educació emocional a través de l'art, la música i els cavalls\nArgentona, 4 i 5 de juny\nPRESENCIAL: La mediació com a còmplice a l’aula. Programa “Els petits mediadors” - Creixent amb mediació\nBarcelona, 15 de juny\nVISITA A PENELLES: Vine a conèixer el projecte Gargar de Penelles - 10 anys de Sèniors.\nData pendent de determinar\nImpulsem l’Educació 360. Educació a temps complet als territoris rurals\nEl Palau d’Anglesola, Flix, L’Espluga de Francolí i La Vall d’en Bas, 7 de maig\nEDUCA AMB L'ART: Formació de teatre al Teatre Nacional de Catalunya\nBarcelona, 7 de maig\nCicle Art i Cultura en l’acció socioeducativa. Diàlegs sobre circ, creació i acció socioeducativa\nBarcelona, 30 de maig\nActualització de les eines per afrontar l’emergència habitacional\nBarcelona, 10 de maig\nInfancia y salud: la atención social sanitaria en el contexto hospitalario\nA distància, del 10 de maig al 22 de juny\nII Jornadas: Pedagogía visual y terapéutica de la imagen\nBarcelona i a distància, del 26 de maig i 1 de juny


Consell i Generalitat avaluen el bon desplegament dels serveis de telecomunciacions al Ripollès - Consell Comarcal Ripollès\nConsell i Generalitat avaluen el bon desplegament dels serveis de telecomunciacions al Ripollès\nPortada » Notícies » Noticies » Consell i Generalitat avaluen el bon desplegament dels serveis de telecomunciacions al Ripollès\nPublicat el 29 de maig de 2009 per ccripolles\nEl dimecres 27 de maig es va reunir per primera vegada la Comissió de Seguiment del Pla Ripollès Connecta d’extensió dels serveis de comunicacions electròniques al Ripollès, a la seu de la Secretaria de Mitjans de Comunciació de la Generalitat. La trobada va servir per certificar que el pla avança segons el previst i per fer especial èmfasi a l’apagada analògica del proper 30 de juny.\nRepresentants del Ripollès i de la Generalitat van acordar una col·laboració estreta per tal de donar solució a queixes i incidències, tot i que es va insistir que el missatge a donar al ciutadà és que si té alguna incidència s’adreci primer de tot al seu instal·lador de TDT, abans de fer-ho directament al seu ajuntament.\nLa Secretaria va informar que s’han encès nous repetidors de senyal a Sant Joan de les Abadesses, Setcases, Gombrèn i la Farga de Bebiè i va constatar la bona col·laboració entre ajuntaments, Consell i Generalitat per la cessió de terrenys per a la construcció de les torres de telecomunicacions que falten instal·lar a la comarca.\nEn definitiva, la trobada va servir per constatar que el pla, que preveu 64 actuacions a la comarca fins al 2010 per valor de cinc milions d’euros, avança segons el previst.\nPer part del Ripollès, a la reunió hi van assistir el president i els vicepresidents del Consell Comarcal, Enric Pérez, Carme Freixa i Josep Rossell respectivament; el conseller comarcal de Noves Tecnologies, Roger Peñarroya, i el cap de l’oposició al Consell, Miquel Rovira. Per part de la Secretaria de Mitjans de Comunicació, hi van ser presents el director i el coordinador territorial de Pla Catalunya Connecta, Anton Soler i Marcel Escudé (a la foto) respectivament.


Núria Balada: "Per avançar en l'erradicacio de la violència masclista hem de generar noves sinèrgies de treball en xarxa" - Sala de premsa. Generalitat de Catalunya\nNúria Balada: "Per avançar en l'erradicacio...\n08-06-2018 16.02\t10 anys de la Llei 5/2008 del Dret de les Dones a Eradicar la Violència Masclista\nNúria Balada: "Per avançar en l'erradicacio de la violència masclista hem de generar noves sinèrgies de treball en xarxa"\n300 professionals han participat en una jornada que impulsa la lluita contra la violència masclista a Catalunya\nLa presidenta de l’Institut Català de les Dones (ICD), Núria Balada, ha declarat aquest matí que “des del Govern de la Generalitat de Catalunya i des de l‘ICD tenim com a prioritat la lluita contra la violència masclista i tenim el convenciment que només amb noves sinèrgies que generem a partir del treball en xarxa podrem avançar de manera efectiva en la prevenció, sensibilització, atenció i recuperació de les dones víctimes de violència masclista i els seus fills i les seves filles”.\nEn aquest mateix sentit ha afirmat que “és imprescindible el treball unitari del Govern i l’administració local, les entitats i la societat en general per construir un veritable pacte social per eradicar la violència masclista a Catalunya”. Balada ha fet aquestes declaracions en el marc de la primera jornada tècnica que organitza el Govern de la Generalitat per commemorar els 10 anys de l’aprovació per part del Parlament de Catalunya de la Llei 5/2008, de 24 d’abril del Dret de les Dones a Eradicar la Violència Masclista.\nL’objectiu de la commemoració és avaluar l’impacte de les mesures desplegades i fixar els reptes de futur. La sessió, ha comptat amb l’assistència de prop de 300 professionals que treballen per la erradicació de la violència masclista, hi ha consistit en dues taules rodones: una de reconeixement als moviments de dones que van impulsar aquesta Llei, i l’altra de presentació d’estudis sobre l’impacte de les mesures i recursos desenvolupats en la lluita contra la violència masclista a Catalunya. El tancament de la jornada a anat a càrrec de la directora de l’ICD, Núria Ramón.\nHi han participat Marta Selva, ex presidenta de l’ICD qui ha explicat el procés d'elaboració de la Llei; Marisa Fernàndez, responsable de la Comissió d’Igualtat de Dones Juristes; Beatriu Masià, presidenta de Tamaia, Viure sense Violència; Míriam Sol, sòcia de la cooperativa Spora Sinergies; Encarna Bodelón, directora del Grup de recerca Antígona; Montse Pineda, experta de Creación Positiva i vicepresidenta segona del Consell Nacional de les Dones de Catalunya (CNDC); Júlia Vega, psicòloga i experta en l’abordatge de violència masclista d’Almena Cooperativa Feminista, i Laia Rosich, psicòloga i responsable del Grup de Treball sobre Violència Masclista del CNDC.


B&B Albatros Lipari Itàlia - Ofertes d'hotels amb els MILLORS DESCOMPTES EN LÍNIA\nCanneto, Lipari, Itàlia - Excel·lent ubicació - Veure al mapa\nMés informació sobre B&B Albatros\nTant si es tracta d'un viatge de plaer com si és de negocis, B&B Albatros és una elecció d'allotjament magnífica quan visiten Lipari. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA B&B Albatros, l'excelent servei i instal.lacions superiors faran de la vostra estada una experiència inoblidable. Mentres estan allotjats en aquestes meravelloses instal.lacions, els clients poden gaudir de magatzem d'equipatge, habitació familiar, lloguer de cotxes, servei de bugaderia, lloguer de bicicletes.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb mini bar, balcó/terrassa, ventilador, aparell de televisió, TV satèl•lit/cable a cada habitació. Durant el dia podeu gaudir de l'atmòsfera relaxant de jardí. B&B Albatros és una elecció inteligents per a viatgers a Lipari, i ofereix una estada relaxant i sense molèsties.


Establiments de la Seu proposen assaborir el Món Màgic de les Muntanyes — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / Establiments de la Seu proposen assaborir el Món Màgic de les Muntanyes\nEstabliments de la Seu proposen assaborir el Món Màgic de les Muntanyes\nUn total de 14 pastisseries, forns, carnisseries i altres comerços han preparat dolços, carns, embotits, infusions, fruites i verdures per portar el Nadal a taula. La proposta s'ha presentat aquest dimarts a l'Ajuntament urgellenc\nAquest dimarts s’han presentat a la Seu d'Urgell les diferents propostes gormandes que 14 establiments han elaborat en el marc del Món Màgic de les Muntanyes per assaborir el Nadal. La presentació ha anat a càrrec de la tinent d’alcalde de Promoció de la Ciutat, Mireia Font, juntament amb els representants dels forns, pastisseries, carnisseries i altres comerços urgellencs que durant les festes nadalenques comercialitzaran els seus productes gastronòmics, elaborats expressament per a l’ocasió.\nMireia Font ha explicat que després de l’èxit de les dues primeres edicions del Dolç Màgic, enguany s’hi han volgut sumar tres forns més i que, alhora, s’ha creat la nova aposta gastronòmica Sabors de Nadal, que incorpora quatre carnisseries i xarcuteries, una fruiteria i una cafeteria i teteria. Font destaca que “l’objectiu final és portar a taula i poder assaborir el Món Màgic de les Muntanyes amb productes gormands que ens identifiquin durant les festes nadalenques”. Així mateix, ha afegit que amb aquesta acció “es vol vincular tant el sector pastisser i forner de la ciutat com d’altres establiments alimentaris en la programació d’activitats de Nadal”.\nCadascun dels 14 establiments que participen en aquesta campanya nadalenca estan identificats a la porta amb un minairó d’alumini de mida real, així com amb un cartell identificatiu tant del Dolç Màgic com de la campanya Sabors de Nadal.\nDolços, carns, embotits, fruites, verdures i infusions\nEl Dolç Màgic de les Muntanyes l'ofereixen vuit establiment. La Pastisseria Cadí ha tornat a crear una galeta en forma d’avet de Nadal feta de pasta seca -inspirada el conte dels Minairons-, banyada de xocolata i decorada amb boletes de color. Per la seva banda, la Pastisseria Leiva ha elaborat enguany una nova galeta de mantega, cookies, banyada de xocolata amb un toc de purpurina daurada. Els forns de pa Duat i Sansa proposen per aquestes festes un panet de Viena a base de xocolata blanca i negra, mentre que el forn de pa Crosta i Molla presenta novament "el canut del minairó", fet de pasta i farcit de codonyat amb canyella. El forn Serafí també ha elaborat una galeta nadalenca, mentre que el forn Sant Joan presenta una galeta de mantega amb cara de tió.\nPel que fa als 6 establiments que proposen els Sabors de Nadal són la Carnisseria Mitjana i la Carnisseria Navinés, amb unes llonganisses nadalenques; la Carnisseria Charlie, amb tions de pollastre farcits de pernil dolç i formatge; la Xarcuteria Pagès, amb unes secallones nadalenques; la Fruiteria Ca l’Armengoleta, amb cistelles i paneres amb fruites tropicals i de proximitat, a més de verdures i hortalisses de temporada; i el Cafè dels Escoberts, que proposa dues infusions especials de Nadal, de te negre amb espècies i una tisana d’anís estrellat i altres herbes.\nEls Dolços màgics i Sabors de Nadal ja es poden adquirir a cadascun dels 14 establiments urgellencs i es podran trobar a les botigues i locals durant totes els festes nadalenques.\nPresentació del Dolç Màgic i els Sabors de Nadal (Foto: Ajuntament de la Seu)\nProductes del Dolç Màgic i els Sabors de Nadal (Foto: Ajuntament de la Seu)


Ball de disfresses amb els Atrapasomnis\nCantem, ballem i vivim totes les aventures dels nostres personatges. La serp Siseta i la foca Filomena, ens explicaran les seves aventures i cançons. Espectacles dinàmics i participatius amb danses, jocs i cançons. I prepareu-vos perquè serà un ball una mica especial, de disfresses, Apa som-hi!\nMentiders, de la cia Guspira Teatre de Cassà de la Selva\nDonar una mala notícia no és fàcil...i menys encara si és la nit de Nadal. Aquesta és la missió dels policies Gobble i Blunt, que, sense voler-ho, es trobaran amb un seguit d’impediments que faran que donar aquesta noticia sigui francament complicat... Adaptació de Guspira Teatre de la comèdia d’Anthony Neilson. Una obra molt divertida que ens demostra que si alguna cosa es pot complicar... es complicarà.


RUTA MEGALÍTICA - Ajuntament de Vilajuïga\nAquest itinerari proposa un recorregut pel conjunt megalític de Coma d’Infern. Aquest conjunt, datat entre el IV i II mil·lenni a.C., presenta un grup molt notable de sepulcres megalítics. La seva proximitat i el fet que es trobin en un mateix paratge geogràfic, fa d’aquest indret una de les més singulars concentracions megalítiques de la comarca. Per arribar-hi cal seguir des de Vilajuïga, durant 1 km aproximadament, la carretera de Sant Pere de Rodes. Abans de passar el pont sobre la riera de Canyelles, cal deixar la carretera i agafar un camí que segueix paral·lel a un torrent. La torrentera i el camí s’endinsen en una raconada que per la banda nord queda limitada pel vessant de la Coma de l’Infern. A la part baixa d’aquest vessant hi ha el dolmen de la Vinya del rei. Des d’aquí cal anar pujant per la carena per trobar els altres megàlits. També es pot fer aquest recorregut a la inversa. Cal, per això, seguir la carretera de Sant Pere de Rodes fins al punt on la carena de la Coma de l'Infern incideix perpendicularment a la carretera. Des d’aquest punt, davallant sempre pel cim de la carena, anirem trobant els megàlits. El primer que trobarem si seguim aquest recorregut serà el dolmen de la Carena.\nEs tracta possiblement d’un sepulcre de corredor, amb planta sensiblement rectangular. Té cinc lloses verticals i una sola de coberta que mesura 2,65 m per 2,30 m. L’entrada està orientada al sud-oest i el material emprat és el gneis, que domina pels costats sud, oest i nord.\nA la mateixa alçada, però a l’altre vessant, es troba aquest megàlit. Té un dels seus costats i la coberta caiguts, però amb els seus elements allí mateix. És un sepulcre de corredor, amb planta trapezoidal.\nA poca distància de l’anterior i al mateix vessant, es troba aquest sepulcre de corredor. De tots els megàlits de Coma de l’Infern és el que està més malmès, ja que només resten dempeus una o dues lloses.\nA l’altre vessant, i a continuació del dolmen de la Carena, trobem aquest megàlit. Era possiblement un sepulcre de corredor. Té sis lloses dempeus i dues de coberta. L'orientació de l’entrada és al sud-oest i el material emprat és el gneis. L’emplaçament és dominant pel sud, oest i nord.\nÉs de tipus galeria catalana amb planta en forma de V. Conserva cinc lloses verticals i una de coberta que mesura 2,40 m. de llargada per 1,95 m. d’amplada. El sepulcre és orientat al sud-oest i el material emprat és el gneis. La seva situació és dominant vers migdia, ponent i tramuntana.\nÉs un sepulcre de corredor, amb caixa rectangular. De tots els megàlits de la Coma de l’Infern és el que ha estat més transformat per a convertir-lo en barraca. Té tres lloses verticals i una sola llosa de 3,6 m. de llargada per 2,7 m. d’amplada per coberta. L’orientació és al sud-oest i el material emprat és el gneis. La seva situació és dominant, però no tant com la dels altres sepulcres.\nTemps previst: 4h – 4h30


(Re)construint un Figueres d'esplendor - Empordà\n(Re)construint un Figueres d'esplendor\nVint-i-cinc anys després de la promoció contra el Cadis per pujar a Primera, i deu més tard de la refundació a Tercera Regional, la Unió té l´ambició de celebrar el Centenari l´any 2019 a Segona B\nFIGUERES 21.06.2017 | 06:30\nEl diagnòstic és clar i diàfan, en boca de l´ara vicepresident, Carles Lloveras: «Fa 25 anys èrem la referència del futbol provincial, quan vam estar a punt de pujar a Primera; aquesta temporada, hem compartit categoria, a Tercera, amb dos clubs més de la comarca, La Jonquera i el Peralada. I aquests darrers, si diumenge superen la promoció, pujaran a Segona B». El Figueres, que celebrarà el Centenari el 2019, ha aconseguit consolidar-se a Tercera i busca fórmules per recuperar l´esplendor perduda, una dècada després de l´obligada refundació que va haver de fer, a Tercera Regional, per obra i gràcia d´Enric Flix i el trasllat de l´antiga SAE a Castelldefels. Avui, precisament, fa un quart de segle d´aquell partit de tornada contra el Cadis a Vilatenim (1-1), que hauria pogut dur els empordanesos a la màxima categoria. Però el 2-0 encaixat a l´anada va ser massa, i a casa, a pesar del suport de 10.000 espectadors, no hi va haver res a fer. De tocar la glòria amb els dits es va passar, un parell d´anys després, a baixar a Segona B. I mai més res va tornar a ser igual.\nLloveras, amb l´autoritat que li donen els seus 80 anys i el fet d´haver format part de la junta d´Emili Bach a Segona, i de l´actual, recorda que «van pujar directes el Celta i el Rayo, i vam fer la promoció nosaltres i el Betis contra dissetè i el divuitè de Primera. Durant molta part de la lliga vam estar en zona d´ascens directe. Al final vam haver de fer l´eliminatòria i vam perdre». La seva teoria de per què es va escapar l´oportunitat es desenvolupa així: «En certa manera, no vam pujar perquè vam fitxar en Carrasco, que venia del Sochaux francès. Molta gent no ho va entendre, però Paco Martínez, que era el secretari tècnic, ho va considerar oportú». Jorge D´Alessandro, el tècnic, també ho veia bé «i no va resultar». Aguado i Revilla, en aquells temps, ja seguien el Figueres com a aficionats. «Les crítiques cap a Carrasco eren descarnades», recorda Aguado. I Revilla afegeix: «no s´entén com en els últims partits van fer uns resultats tan dolents». La cosa es va escapar pels pèls: si en la darrera jornada el Rayo haugués empatat, l´ascens era per al Figueres, que va derrotar el Sestao (2-0). Però els madrilenys no van fallar (4-1 al Castelló).\n«Aquell vestidor tenia molts jugadors del filial del Barça i potser no hi havia afinitat amb en Carrasco, alguna cosa deuria passar», apuntava Marcel·lí Coto, exjugador i exentrenador de la Unió el 2007, que es va haver de refundar a Tercera Regional després del trasllat de l´antiga SAE a Castelldefels. Lloveras afegeix que l´exblaugrana «no va ser titular ni en el partit de tornada de la promoció contra el Cadis. Això vol dir que no era una peça clau». El 14 de juny de 1992 la Unió queia al Carranza per 2-0. Una setmana més tard, empatava a Vilatenim (1-1) i no podia remuntar l´eliminatòria. Els andalusos, amb jugadors com Quevedo i Kiko Narváez, que més tard firmarien per l´Atlètic de Madrid, es quedava a Primera, i els empordanesos, a Segona, d´on una campanya més tard, baixarien a Segona B.\nAquell equip format per Toni, Comas, Alejo, Gratacós, Altimira, Tito Vilanova, Duran i Tintín Márquez, entre d´altres, es va quedar a les portes de la glòria. «Ens vam quedar a mig camí i la davallada va ser tant forta, que la campanya següent vam perdre la categoria». En aquella època, Pere Aguado, que havia presidit la Unió a Segona B abans que arribés Flix, i que també va ser el màxim dirigent de la refundació ara fa 10 anys, era un aficionat, com José Antonio Revilla. «Sí que ens vam arribar a pensar que pujaríem. Ho teníem bé, però després també tothom va tenir clar que si no s´havia aconseguit l´ascens directe, fer-ho a travès de la promoció era molt complicat», diu l´exdirigent.\nL´ascens a Segona havia sigut «una explosió» per al futbol figuerenc. Però, com sol passar, els resultats dicten sentència. «Quan van anar mal dades, els senyors ben vestits van deixar de venir. I sabia greu, perquè era quan més els necessitàvem», recorda Carles Lloveras. «El temps ho cura tot», reflexiona Aguado sobre si va costar de superar aquell disgust. I l´actual vicepresident reflexiona, «tocant de peus a terra, també podíem pensar que què hi haviem de fer a Primera, si es podia dir que estàvem allà lluitant entre els millors de Segona per casualitat, fent tot el possible per tenir contenta l´afició, però amb els mitjans que teníem».\nVint-i-cinc anys després de quedar-se a les portes de Primera Divisió, el Figueres està «consolidat» a Tercera Divisió, on va arribar la campanya 2011/12 després d´haver anat guanyant categories any a any des de Tercera Regional. José Antonio Revilla ha estat a la directiva des de la refundació, ara fa una dècada, els últims anys ja exercint com a president. La Unió és a les portes de la seva sisena campanya consecutiva a Tercera. I ara s´està plantejant fer un pas endavant. «Podem aspirar a fites més altes. Ens agradaria ser ambiciosos els propers dos anys, tot i que no farem cap bestiesa. En el futbol amateur estan canviant moltes coses, i per exemple, LaLliga ha de fer aportacions per al futbol modest, perquè si no és insostenible», destaca Revilla. El president considera que «per història i infrastructures podem aspirar a més del que tenim ara, però ens fa falta tenir solvència».\nPer segona temporada seguida, l´equip estarà en mans de Narcís Pèlach, Chicho. De moment l´entrenador està fent una profunda remodelació de la plantilla. «Esportivament podem optar als llocs de play-off i, per què no, ascendir, tot i que aquesta paraula fa respecte. Mirant la història del club, hem de ser ambiciosos. Potser aquesta temporada no, però la següent podríem dur la Unió de retorn a la categoria de bronze, per celebrar-hi el Centenari el 2019», opina el preparador. Per fer aquest pas endavant «ja hem començat a fer canvis a la plantilla per tenir un bloc més ambiciós» i insisteix que «si no és aquest proper any, que sigui el següent, però mirarem de tornar a Segona B». Allà, de moment, ja hi són el Llagostera i l´Olot i, qui sap, potser diumenge se´ls afageix el Peralada si fa bo l´1-1 que va arrencar del camp del Rapido de Bouzas.\nDeu anys de la refundació\nPer primer cop des de la refundació a Tercera Regional la temporada 2007/08 (la defunció de l´antiga UE Figueres SAE es va certificar en una junta d´accionistes a Vilatenim el 28 de juny de 2007), el club ha baixat dels 500 abonats. Quan va començar el nou projecte es va arribar a fregar el miler. De mica en mica el degoteig de baixes no s´ha pogut frenar i s´ha tancat aquest curs per sota dels 500. Pere Aguado recorda que «el Figueres va començar a desaparèixer quan la família Miquel va deixar de donar suport econòmic. Aleshores va aparèixer l´il·luminat d´en Flix i va passar el que va passar. Quan ens en vam adonar, la Unió ja era fora de Figueres. Aleshores un grup de 30 o 40 socis vam decidir que calia fer alguna cosa, perquè si deixavem passar el temps hauria estat molt complicat. En José Antonio tenia ganes d´implicar-se. Jo era el president d´aquella directiva, però sempre he dit que en Revilla n´era l´ànima, el cor que ho feia bategar tot».\nEl setembre de 2007, aquell Figueres que el 1992 havia estat a les portes de Primera, el mateix equip que el 2002 va fer història arribant a les semifinals de la Copa del Rei, debutava a Vilatenim en partit de Tercera Regional contra el Porqueres B. Marcel·lí Coto, que va pujar l´equip des de la categoria més baixa fins a Preferent (a partir d´allà els ascensos els va certificar Arnau Sala), recorda amb estima aquells anys. «Ens ho vam passar pipa», diu sense embuts, tot i que tampoc amaga que va ser dur passejar el nom de la Unió per camps de Tercera Regional. De jugar contra el Cadis o el Deportivo, a fer-ho davant del Gualta o el Mariscal d´Ullà. «Vam formar un equip a base d´exjugadors i gent que coneixíem, compromesa amb el club. Alguns van haver de despenjar les botes de l´armari. Però ens en vam sortir, tot i que sempre, per molt que pensis que ets superior, surt algun rival que et posa les coses difícils fins el final», apunta.\nLloveras recorda d´aquella època, amb orgull, que «el primer gol de la refundació el va marcar el meu fill». Aguado, el president, té presents els comentaris que sentia quan buscava directius: «tu creus que em vull arrossegar per aquests camps de Regional?», li etzibaven. Al principi es va generar un ambient il·lusionant que podia fer pensar en un relleu generacional dels aficionats que, a parer de Coto, no s´ha produït. «Hem passat de ser primer club de la provincia, a ser superats pel Girona, el Llagostera, l´Olot i potser també el Peralada», admet Revilla. La gent vol veure victòries. I en això està ara el Figueres. En recuperar l´esplendor perduda i poder celebrar el Centenari, el 2019, com a mínim a Segona B.


Almassora aposta per la mobilitat sostenible en les excursions mediambientals de l'alumnat | Castelló Extra\nEl consistori renúncia a l’ús d’autobús en les rutes per la localitat\n26/09/2021 - Castelló Extra\nL’Ajuntament d’Almassora, coincidint amb la Setmana de la Mobilitat Europea, ha confirmat la seua aposta per la mobilitat sostenible en totes les excursions de l’alumnat organitzades per l’àrea de Medi Ambient. Així, els tècnics d’aquest departament renunciaran al transport amb autobús en les eixides per la localitat i el substituiran pel trasllat amb bicicleta o a peu.\nAquesta part recorda que durant cada any és habitual la programació de diverses eixides, en coordinació amb els responsables dels centres educatius del municipi, amb els escolars a espais naturals de la localitat. Després de calcular la distància a zones freqüentades com el paratge de Santa Quitèria, la platja o el Millars, el departament ha confirmat la viabilitat de realitzar el desplaçament de manera sostenible sense necessitat d’usar vehicles de motor.\nL’objectiu del consistori és reduir les emissions de CO₂ al mateix temps que conscienciar als més xicotets de l’ús de mitjans de transport sostenibles en detriment del vehicle. Aquest fet marcarà l’organització de les excursions, a excepció d’aquelles que siguen a punts allunyats dels col·legis o amb alumnat de poca edat, situació en què el consistori facilitarà l’ús d’autobús.\nMedi Ambient ha recordat que totes aquestes eixides a entorns naturals es realitzen acompanyats dels corresponents monitors, professors o personal de l’Ajuntament, per la qual cosa la seguretat dels més xicotets està garantida. A més, el consistori va adquirir l’any passat una cadira adaptada a aquesta mena de rutes per a l’alumnat amb mobilitat reduïda, per la qual cosa cap persona es veu exclosa de la resta del grup. A més, l’Aula Natura de la Regidoria de Medi Ambient, responsable d’aquesta eina, ofereix la possibilitat a la ciutadania d’usar-la fora de les activitats escolars per a rutes naturals familiars, etc.\nLa regidora de Medi Ambient, María José Tormo, ha declarat que “per a millorar l’educació ambiental dels nostres menors i aconseguir un futur millor hem de prendre xicotetes decisions com aquesta”. “Agraïm la predisposició dels centres escolars per a acompanyar-nos en aquesta iniciativa mediambiental”, ha afirmat l’edil de l’àrea.\nMig centenar de propostes per a la tardor cultural d’Almassora\nMés de 600 inscripcions en el Dia dels Majors a Almassora


Lluís Orriols, comença la seva etapa com a nou regidor d’ERC a l’Ajuntament de Ripoll - Ripoll\nLluís Orriols, comença la seva etapa com a nou regidor d’ERC a l’Ajuntament de Ripoll\nDimarts, 30.6.2020 15:00h\nEn el ple d’aquest dimarts 30 de juny de 2020, Lluís Orriols prendrà possessió del càrrec de regidor de l’Ajuntament de Ripoll, en representació del Grup Municipal d’ERC.\nLluís Orriols i Fàbregas anava al quart lloc de la llista d’Esquerra a les darreres eleccions municipals de maig del 2019. En aquests moments substitueix a l’anterior regidora i cap de llista dels republicans, Nani Mora i López.\nEl nou regidor, Lluís Orriols, és empleat de banca. Ens transmetia aquestes sensacions abans de començar aquesta nova etapa:\n“Estic il·lusionat pel nou repte.\nSóc independentista de tota la vida, simpatitzant d'ERC des de l'adolescència, el tema del procés em va fer decidir a fer un pas més i acceptar a formar part d'una gran llista.\nLa llàstima ha estat haver d'entrar per la renúncia per motius de salut de la gran companya Nani, a qui desitjo tot el millor.\nAmb 52 anys, soc conscient que hauré de sacrificar part del temps que dedico a les meves aficions, com poden ser els esports, sobretot els de muntanya, o a fer tertúlia amb els amics a les terrasses, als viatges i a les xefles, però ho faré encantat.\nApassionat de Ripoll, de la seva gent i el seu magnífic entorn, espero transmetre la il·lusió, la fermesa, el treball i la honradesa, per fer-ho el millor possible en aquesta nova etapa a l'Ajuntament de Ripoll. “


31 de maig, Jornada del RevESStim el Tèxtil! Del tèxtil del futur als reptes del present | Economia Social i Solidària\n31 de maig, Jornada del RevESStim el Tèxtil! Del tèxtil del futur als reptes del present\nSi sou una iniciativa de Barcelona i teniu alguna relació amb el món tèxtil sostenible, us animem a participar.\n13/05/2022 - 15:48 h - Empresa Ajuntament de Barcelona\nBarcelona Activa i de la mà de l’Associació Moda Sostenible Barcelona, organitza aquest proper 31 de maig la tercera edició de les Jornades del programa RevESStim el tèxtil. L’aposta per l’impuls i enfortiment del sector tèxtil a Barcelona està recollida a l’estratègia de l’ESS 2030 i a la vegada all Pla d’Impuls municipal de l’ESS 2021-2023.\nAquestes jornades tenen un doble objectiu: per una banda, crear xarxa entre les iniciatives del sector i per l’altra, reflexionar col·lectivament sobre l’actualitat i els reptes del sector. Podeu consultar el programa a l’enllaç.\nA través de taules rodones i espais d’intercanvi, s’abordaran dues qüestions que ja estan dibuixant i marcant una part important del futur del tèxtil sostenible i que són les més urgents en aquest moment: la digitalització del sector i la circularitat del residu tèxtil.\nD’una banda, es pretén reflexionar sobre com la digitalització s’ha convertit en un element clau per imaginar-nos el tèxtil del futur. No només pel seu paper ja inqüestionable en la comunicació i el màrqueting, sinó també per les potencialitats i els impactes que pot tenir a totes les fases de la cadena de producció. I és que, per arribar al tèxtil del futur, el tèxtil del present exigeix una innovació i una reorganització de les àrees productives i de distribució integrant les eines digitals de manera transversal.\nPer altra banda, s’abordarà un dels reptes fonamentals d’una de les indústries més contaminants actualment: la gestió del residu tèxtil. La introducció de la circularitat a tota la cadena de valor del sector és imprescindible per concebre una nova aproximació a aquest tèxtil del futur. També es tractarà la importància de l’entrada en vigor de les noves normatives europees, que ja estan suposant un procés d’adaptació per algunes empreses tèxtils.\nPer aprofundir en aquestes dues temàtiques, la jornada es dividirà en dues parts: un intercanvi d’experiències i reflexions sobre els punts principals al matí, amb 100 places disponibles, i una sessió de networking a la tarda, amb 50 places. Comptarem amb actors destacats del sector del tèxtil sostenible del país com Eurecat, ModaCC, Solidança o Ecoalf. Després, es donarà un espai d’intercanvi amb 6 iniciatives locals que han esdevingut casos d’èxit en l’ús de models innovadors en l’àmbit digital i de la producció amb residu tèxtil. Aquests Racons per Filar comptaran amb la participació de projectes com Mates, Pislow o Bäloop. A la tarda, tindrà lloc una sessió de networking, on es dinamitzarà al grup per poder arribar a compartir amb el major nombre de participants possible, tot generant sinergies entre les iniciatives per cobrir necessitats detectades prèviament.\nSi sou una iniciativa de Barcelona i teniu alguna relació amb el món tèxtil sostenible, us animem a reservar la vostra plaça per poder formar part de la 3a Jornada RevESStim el Tèxtil; trobareu tota la informació i els formularis d’inscripció en aquest enllaç. A més, podreu visitar presencialment el centre InnoBA, espai de referència de la ciutat de Barcelona en Innovació Socioeconòmica, on es durà a terme una part de la jornada. Consulteu el programa complet.


Els rebels donen als gaddafistes una setmana més per rendir-se\nEl Consell Nacional de Transició (CNT) de Líbia va fer, a principis de setmana, un ultimàtum als lleials del dictador perquè deixessin les armes abans de dissabte. Un portaveu del CNT diu que les negociacions “avancen”\nREDACCIÓ Barcelona Actualitzada el 01/09/2011 15:56\nEls rebels han donat una setmana més a les forces gaddafistes perquè es rendeixin. Després que aquest dimarts el Consell Nacional de Transició (CNT) de Líbia va donar un ultimàtum als lleials del dictador perquè deixessin les armes abans de dissabte i abandonessin la resistència als últims bastions del règim –Sirte, Beni Ualid i Sabha–, ara, un portaveu del CNT, Mohammad Zawawi, ha dit avui que les negociacions “avancen”.\n“No tenim pressa per arribar a Sirte; no té importància econòmica i no perdrem homes per la presa de possessió de la ciutat. Podem tallar-los els subministraments i esperar, fins i tot més d'una setmana”, ha explicat Zawawi.\nEl CNT ha advertit que si les negociacions amb els gaddafistes fracassen, passaran a una intervenció militar amb el suport dels bombardejos de l'OTAN. Ahir, un dels fills de Gaddafi, Saadi, va trucar als rebels per negociar el final del bany de sang. El mateix dia, però, el fill escollit del dictador, Saïf al-Islam, va instar els gaddafistes en un missatge televisiu a aguantar amb la resistència i continuar amb la guerra de desgast contra les “rates”, en referència als rebels.


L’autonòmic MD més internacional | Sense Límits Aventura\nHome » NOTICIES TRIATLO » L’autonòmic MD més internacional\nL’autonòmic MD més internacional\nl’Italià Domenico Pasuello principal favorit per al Campionat Autonòmic de Triatló de Mitja Distància a Arenales 113 Elx\nL’han batejat com l’Italian Year i no és per casualitat. Elx es prepara per a viure este dissabte 18 d’abril el XI Triatló Arenales 113, Triatló de Mitja Distància que enguany és Campionat Autonòmic de Mitja Distància i on destaca la presència d’alguns triatletes italians que van a poder optar al títol autonòmic.\nÉs el cas, en homes, de Domenico Pasuello, guanyador de l’any passat a Arenales 113, que, en competir amb llicència del club organitzador, A300w Elx Triatló Club, pot optar al títol autonòmic a l’igual que la seua compatriota Margie Santimaria.\nHi haurà però una gran nòmina de triatletes de la terra per evitar que sone l’azurro en el moment de l’entrega de premis. En homes el de Benicàssim Fernando Santander o Javier Andres de la Esperanza, de Castelló, o els integrants de CT Laboratorio Sys Alberto Bravo, Fernando Martínez i Carlos Gericó o també David Navarro (BH Concept Store) que tractaran d’aprofitart el cansament de Pasuello que passat diumenge va estar competint a l’IM de Taipei (Taiwan).\nEn categoria femenina també alguna de les nostres tractarà d’evitar que el títol autonòmic parle italià i tant Miriam Muñoz (Laboratorio Sys) com Ana Faus (CT Bètera) li ho posaran complicat a Margie Santimaria. Més enllà de l’autonòmic, per a guanyar la prova hi haurà una dura competència amb Eva Ledesma, Ana Casares, Gurutze Frades, totes elles coneixen el pòdium d’Arenales 113\nEl XI Arenales 113 que manté exactament el mateix recorregut quant a la natació i la carrera a peu, però que com a gran novetat per a enguany presenta un recorregut a bicicleta a una sola volta. Els 1’9 km de natació transcorre per la platja d’Arenales, els 21 km de carrera a peu seran 3 voltes a un circuit vora mar amb un poc de tot: asfalt, escales, dunes, zona de pinada.\nLa novetat en el nou segment de bicicleta de 84 km en un circuit a una volta amb carretera ampla per a poder complir amb el No Drafting -la prova forma parte de les NDS- i amb un inici amb alguns trams de fort desnivell de finsal 8/9% per a posar les cames a punt des de ben prompte.\nEixida a les 07:45\nSeran en total vora 800 triatletes els que prendran part en l’eixida al XI Arenales 113 que serà a les 07:45. La xifra és notablement inferior a la d’altres edicions per la major competència de proves en el calendari, però continua fent d’Arenales 113 d’Elx una de les proves més nombroses de tota Espanya.\nMés dades: http://www.triatlondeelche.org\nTambé este cap de setmana:\n19/04 TRIATLÓ – TRIWHITE BENIDORM CUP – Triwhite Cup


7 pets caracteritzats pel que menges - Estil De Vida\n7 pets caracteritzats pel que menges\nEls pets també mereixen tenir noms. Hem fet una llista per ajudar-vos a comprendre les característiques dels vostres pets i com es formen.\nVosaltres, jo i els pets, teniu una cosa en comú: tots som únics i diferents. Per tant, hem fet una llista per ajudar-vos a entendre les característiques dels vostres pets i com es formen.\n1. El silenciós però mortal\nCausat per: xiclet\nFoto cedida per Michelle (tres vegades encantada)\nEl SBD (Silent But Deadly) només surt a l’atzar i omple l’aire que l’envolta. Xiclet és el sospitós més conegut d’aquests pets. Hi ha una petita quantitat de sorbitol, un sucre indigestible que es troba a la goma que et fa petar. Aquests pets no faran olor, però tampoc emetran cap so o semblen a un vent fort i curt.\n2. El desconfiat\nCausat per: pomes, préssecs, prunes prunes\nEl sorbitol també es pot trobar a les fruites. Crec que sé per què diuen que una poma al dia allunya el metge: ningú no voldrà estar al teu voltant quan tinguis fuites de gas. Per sort, aquests pets són tolerables. Aquests seran principalment silenciosos i s’evaporaran ràpidament.\n3. El Jazz Quartet\nCausat per: cereals, civada i altres pans\nLa lactosa es troba amb més freqüència en productes lactis, però també s’afegeix en molts cereals i pans. Les petites quantitats de lactosa combinades amb fibra i midó crearan petites bombolles de gas al vostre còlon. No només oloraran i sonaran bé, sinó que us recordaran els sons suaus d’un quartet de jazz.\nCausat per: bròquil, cols de Brussel·les, coliflor, col\nFoto de Joanna Wicks\nla forma més fàcil de tallar les patates fregides de moniato\nLa rafinosa és un altre tipus de sucres indigestibles. Però, de debò, raffinosa? Més com cremar-se el nas. Qui sabia que menjar verdures podria contraproduir-se? Tant per intentar estar sa. Aquestes verdures obriran la caixa de l’infern de Pandora i desencadenaran les olors més horrors que cap de nosaltres mereix viure.\n5. La llet agra\nCausat per: llet, gelats, formatge, la majoria de productes lactis\nCom es va esmentar anteriorment, la lactosa et fa pet. Per si no ho sabíeu, hi ha una gran quantitat de lactosa a la llet i als productes lactis. Aquests pets són tan punyents i mortals que ni els homes reals els poden tolerar. Els homes que viuen al final del túnel probablement acaben tenint forats cremats als pantalons (tret que siguin uns texans molt bons).\n6. La pitjor tercera roda\nCausat per: mongetes, ceba crua\nÉs possible que les mongetes no us facin ballar, però tenen una gran quantitat de fibra i raffinosa que us faran petar com si no hi hagués fi. Intenteu evitar els fesols en una cita, perquè acabareu llançant una nova remescla de dubstep mentre sufogueu la data.\n7. La bomba nuclear\nCausat per: menjar ràpid\nAquest tipus de pet especial us enviarà directament al llit de la mort. El menjar ràpid conté la màxima quantitat de sucres que fa que els vostres intestins deixin de funcionar i deixin anar pets tan terribles que podrien fer coses terribles als vostres sentits. Considereu el vostre cos com un temple i deixeu-vos de llançar aquesta bomba.\nAbraces els teus pets i tota la seva glòria? Consulteu-ho:\n7 intel·ligents trucs de menjar ràpid que us estalviaran diners seriosos\n5 maridatges de cereals aleatoris per fer trontollar el joc de l'esmorzar\nGum: El Nitty-Gritty en aquelles coses enganxoses\nOlors el que menges: 8 aliments que et fan pudor\nUn rànquing definitiu dels millors sabors clàssics de Dunkin 'Donuts\nsubstitut de l'oli vegetal en els brownies per coure\nbegudes que no es poden tastar l'alcohol


Esquerra Independentista, segona part i oportunitat | Des de l’Exili\n← Crònica d’un mohicà a Catalunya (1a part)\nBenvingut Reagrupament Independentista →\nFa uns dies en Joan Carretero va moure fitxa i va publicar un article al diari Avui. Ara, en aquest mateix diari ha sortit la notícia que hi ha contactes ferms entre Reagrupament.cat i Esquerra Independentista. És la segona part i també la segona oportunitat que realment hi hagi possibilitats de poder renovar i rellançar Esquerra Republicana de Catalunya.\nAquest setembre serà molt important per perfilar realment la implementació territorial de l’oposició a l’actual executiva que ens ha portat en aquests moments a un atzucac: continuar dilapidant el suport dels independentistes mantenint el govern espanyolista del PSC-PSOE mentre aquest va traient la crosta nacionalista catalana per substituir-la per l’espanyola, o trencar amb el Tripartit per així intentar recuperar la poca credibilitat que encara podem tenir en el nostre electorat.\nEsquerra ha perdut molta credibilitat i si en perdem més, al final potser serà irrecuperable. Costa molt renéixer de les cendres en un partit que ha perdut més de la meitat del suport electoral que tenia.\nA tot això s’hi ajunta el fet de les ambicions personals dels dos màxims responsables que Esquerra estigui en aquesta situació: en Josep-Lluís Carod-Rovira i en Joan Puigcercós. Ambdós volen fer valdre el seu somni de ser candidats a la presidència de la Generalitat, i coneixent-los, estic segur que faran servir qualsevol tàctica, encara que perjudiqui el partit, per guanyar aquest dret que ells consideren totalment merescut. El sector d’Esquerra Independentista, del qual ja vaig explicar quina era el meu parer després de tot el procés congressual d’Esquerra i vaig escriure quina era la meva opinió en aquest article: Impressions del Congrés d’Esquerra: per què l’Uriel amb EI no va sumar. Ser de bona font que en el mateix congrés hi va haver intents d’aproximar posicions entre RCat i EI, però ja sigui pel dolor d’haver perdut (recordem que les candidatures d’EI varen quedar les últimes), o per la manca de reflexos atesa la joventut d’alguns i les circumstàncies d’altres, no varen reeixir. Ara tenim una segona oportunitat amb vista als congressos comarcals i regionals. Sembla que tots els que tenim clar que no podem deixar que Esquerra s’estavelli definitivament ens hem d’unir i per a això cal aprofitar aquesta segona part. A veure si fem un pas important i podem començar a veure la llum al final del llarg i fosc túnel en què en Joan Puigcercós i en Josep-Lluís Carod-Rovira ens han posat. Uriel, Jaume, Hèctor, Elisenda, si us plau, primer el partit abans que el protagonisme, i per sobre de tot, la pàtria, com sempre ha estat per part nostra.


Això de TV3 - Apòstata desficiosa\nAixò de TV3\nSón molts els que hui parlen de la desaparició de TV3 al País Valencià.\nUns diuen que els hi fa tristesa, uns altres estan indignats, molts encara no ens ho podem creure.\nI jo, ves a saber per què, m’he sentit com un bou. I que conste que no tinc cap intenció d’emular a Jesulín.\nPerò fa anys que ens toregen com els dóna la gana, i no passa res. Açò de TV3 deu ser l’equivalent a una ‘banderilla’. I fa mal. Així les coses, tenim dos opcions: baixem el cap i esperem l’estocada, o plantem cara a veure si podem clavar alguna cornada.\nEl problema és el de sempre: com ho fem? Les eleccions del mes de maig poden ser una solució, però no les tinc totes. I tampoc és qüestió de manifestar-se cada dia, que ara a més encara semblaríem ultres espanyolistes.\nPerò alguna cosa hem de fer. S’accepten suggerències (jo, amb la ràbia, no sóc capaç de pensar més enllà de l’objecció fiscal, però sé que no és la manera. O sí?)\n23 de març de 2007 a les 12:10 am\nÉs evident. L’exclusió al País Valencià d’una televisió pública en català, TV3, només s’entén en tant que mecanisme de disgregació d’una realitat. Són les eines del nacionalisme. De l’ultra-nacionalisme… espanyol!\nQue això no ens faci perdre el nord i oblidem que l’ens públic, la pròpia TV3 tendeix de forma habitual a obviar tota realitat cultural, lingüística, territorial,… que no sigui la que més rèdits li pugui donar (políticament i en audiència). Quantes vegades ens sentim exclosos els catalans/es que no som de Barcelona? I això tampoc cal oblidar-ho i deixar-ho per a més endavant.\n23 de març de 2007 a les 8:05 am\n27 de març de 2007 a les 2:22 pm\nA vore si poses això com una nova entrada i la gent que et veja, s’apunte:


El Port de Barcelona assegura que el consumidor final no notarà el retard dels vaixells procedents del canal de Suez La República\nACN Barcelona.-El cap d’Estratègia del Port de Barcelona, Jordi Torrent, ha assegurat aquest dimecres que els consumidors finals no notaran els retards dels vaixells procedents del canal de Suez amb […]\nACN Barcelona.-El cap d’Estratègia del Port de Barcelona, Jordi Torrent, ha assegurat aquest dimecres que els consumidors finals no notaran els retards dels vaixells procedents del canal de Suez amb destinació a la capital catalana atrapats durant prop d’una setmana per l’incident de l”Ever Given’. En canvi, sí se’n poden ressentir una mica més les empreses, ha admès Torrent, que ha quantificat les demores en les arribades a la capital catalana entre dos i vuit dies. De moment, al Port no els consta que cap dels vaixells que van sortir amb destinació a l’Àsia o que han d’arribar a Barcelona hagin optat per vorejar el cap de Bona Esperança per evitar el col·lapse causat pel portacontenidors ‘Ever Given’, desencallat aquest dilluns.\nEl cap d’Estratègia ha comentat que el port està habituat a elaborar plans de contingència “flexibles”, com ja va fer amb el tancament de les instal·lacions pel temporal Glòria, el confinament estricte causat per la pandèmia pandèmia o ara amb aquests retards. Torrent ha defensat que la comunitat logística portuària –com per exemple estibadors, remolcadors, pràctics, terminals i transportistes- ha respost sempre bé perquè aquests incidents no fessin notar en les cadenes de subministrament.Torrent relata que des del Port de Barcelona han viscut l’incident del portacontenidors amb “preocupació” però amb “cert alleujament” després de constatar que es va poder desencallar el vaixell relativament ràpid. “Estem acostumats a treballar amb disrupcions similars”, ha insistit en declaracions a l’ACN. Els responsables del port esperen un augment de les escales entre finals d’aquesta setmana i la que ve però descarten que hi hagi cap col·lapse per l’arribada d’uns quants vaixells en poc temps.Les set línies que operen periòdicament entre el port de Barcelona i l’Àsia pertanyen a les principals navilieres mundials, com Maersk, MSC o Cosco entre d’altres, que encara poden tardar setmanes a tornar a agafar el ritme habitual d’escales entre els dos punts. El port rep actualment entre 35 i 40 escales setmanals de portacontenidors, de les quals 7 són de serveis marítims regulars que uneixen Àsia i la Mediterrània i que transiten pel canal de Suez. Es tracta de serveis amb Extrem Orient, Golf Pèrsic, subcontinent indi i Pakistan i sud-est asiàtic.De moment, a Torrent no li consta que cap dels vaixells amb destinació a Barcelona o que n’havia sortit i encara no havia arribat al canal de Suez quan l”Ever Given’ va encallar optés per vorejar el continent africà pel cap de Bona Esperança. Aquesta va ser l’opció –més cara i que suposa entre 10 i 12 dies més de viatge- d’altres mercants que en veure que el temps per treure ‘Ever Given’ era incert mentre més de 300 vaixells es concentraven als dos extrems del canal esperant poder creuar-lo.La ruta “complementària” entre Europa i l’ÀsiaTorrent sosté que l’opció més viable per al transport massiu de mercaderies de cara a les properes dècades continua sent el canal de Suez però remarca com des del 2013 hi ha una tendència creixent, però encara molt minoritària i poc coneguda, de connectar Europa i Àsia per ferrocarril. “Més que alternativa és complementària”, defensa ja que si per via marítima es transporten 25 milions de contenidors a l’any entre Europa i el continent asiàtic, per tren és al voltant de mig milió. De fet, ha revelat que algunes empreses catalanes del sector de l’automoció van optar per aquesta via durant el confinament. Una altra opció que cal avaluar a llarg termini també serà a ruta àrtica sense oblidar el cap de Bona Esperança.Pel cap d’Estratègia del port, l’incident causat per l”Ever Given’ al canal de Suez pot obrir el debat sobre les grans dimensions dels porta contenidors, en línia del què va passar amb el sector de l’aviació, en què la indústria tendeix a fabricar models més petits. El darrer gran exemple va ser l’anunci d’Airbus de deixar de fabricar l’A-380.


La ciutadania decidirà com s’invertiran uns 105.000€ del pressupost municipal | Ajuntament de Palau-solità i Plegamans\nLa ciutadania podrà decidir com s’inverteixen uns 105.000€ de les noves inversions del pressupost municipal 2018, és a dir, el 10% del Capítol VI. Segons el regidor de Participació Ciutadana, Marc Sanabria, el Procés de Pressupostos Participatius, “suposa un pas endavant en matèria de participació”. Durant els últims anys, l’Ajuntament ha implementat processos participatius en àmbits com Joventut o Festes i també han existit experiències d’incorporar una perspectiva de participació ciutadana en els pressupostos municipals mitjançant la priorització de les inversions a realitzar en el municipi: “El municipi està molt implicat en aquest sentit. Esperem que sigui enriquidor i permeti una gran participació de la ciutadania”, explica Sanabria.\nEl primer pas d’aquest procés serà la creació d’una Comissió Municipal que vetllarà pel bon funcionament del procés i s’encarregarà d’elaborar les bases que el regiran. Aquesta comissió estarà formada per una presidència (l’Alcaldessa o el regidor de Participació Ciutadana), una persona representant de cada grup municipal, diferents tècnics municipals i dues persones en representació de les entitats locals.\nLa ciutadania podrà proposar projectes d’inversions de competència municipal de qualsevol àmbit. Tots els veïns i veïnes, majors de 16 anys i empadronats al municipi, podran fer arribar les seves propostes, tant a títol individual com en representació d’una entitat, de forma presencial o online. La Comissió Municipal rebrà tots aquells projectes que s’ajustin a les bases del procés i siguin viables des del punt de vista tècnic, econòmic i jurídic, i proclamarà les propostes que passaran a la fase d’elecció, les quals es faran públiques a través del web municipal i una sessió oberta a tota la ciutadania on es presentaran els projectes.\nUn cop triats els projecte finalistes, totes les persones majors de 16 anys empadronades al municipi, podran emetre la seva votació, seleccionant fins a un màxim de 3 propostes. El vot es podrà fer online o a les urnes ubicades en diferents equipaments municipals. Els projectes més votats s’incorporaran al pressupost municipal 2019, fins a esgotar els diners destinats, i es procedirà a la seva execució.\nAl pròxim ple municipal es portarà a debat l’aprovació definitiva del Procés de Pressupostos Participatius, una proposta inicial que ja es va aprovar per unanimitat dels 15 regidors presents al ple del 22 de febrer (PSC, PDeCAT-D, ERC, Ganemos Palau, C’s, CUP, ICV i regidor no adscrit M. Truyols). La proposta inicial, que neix de l’assemblea ciutadana Àgora, va ser presentada pels grups municipals d’ERC-AM, CUP-CAV-PA i ICV-E. L’equip de govern va proposar algunes modificacions en aquesta moció i en els criteris per a l’elaboració de les bases reguladores, les quals hi van quedar recollides: “Volem agrair la incorporació d’aquestes propostes perquè puguem tenir un acord unànime”, deia Sanabria.\nFesta Major 2015. Imatge presa per Miquel Monfort per encàrrec de l'Ajuntament de Palau-solità i Plegamans.


CCOO convoca una vaga parcial a Renfe per al 19, 21 i 28 de març\nEl motiu de la protesta és la pèrdua de 70 llocs de treball des del 2016\nActualitzada 21/02/2018 a les 12:45\nCCOO de Catalunya ha convocat una vaga parcial a Renfe per als dies 19, 21 i 28 de març per denunciar una manca de plantilla al sector del transport de viatgers de la companyia ferroviària. La vaga afectarà sobretot els maquinistes, interventors i personal de venda a les estacions i es durà a terme entre les 7:30 i les 9:30 i de les 17:30 a les 19:30, de manera que la circulació de combois es veurà afectada en aquestes franges horàries, segons han indicat fonts sindicals. CCOO ha apuntat que les dues últimes ofertes d’ocupació de Renfe per a interventors i personal de venda a les estacions corresponents al 2016 i 2017 «han estat insuficients i centralitzades en la seva majoria» i assegura que en aquestes ofertes s’han perdut més de 40 places perquè no s'han substituït. El sindicat assenyala que a més s'hi afegeix la pèrdua de 30 places més per a personal de venda de terminals de viatgers i estacions de Rodalies en la convocatòria, que encara està oberta, per aquest 2018.\nAixí mateix, el sindicat també ha denunciat que la majoria de treballadors no poden fer la formació necessària per a interventor «per falta de relleus» i ha criticat la intenció de privatitzar el servei de Renfe Viajeros.\nPer tot plegat, CCOO de Catalunya ha decidit convocar tots els treballadors de Renfe Viajeros a fer els tres dies de vaga parcial al març «per pressionar l'empresa» perquè ofereixi places per rellevar les baixes que s'han produït en els darrers anys.\nComenta el contingut : CCOO convoca una vaga parcial a Renfe per al 19, 21 i 28 de març


Noticies | Page 9 | Ajuntament deVila-rodona\nQüestionari sobre què podem fer i què no en situació de confinament (versió del 17 de març)\nEl departament d'Interior de la Generalitat de Catalunya, a través de Protecció Civil, posa a disposició de la ciutadania un qüestionari en què es resolen els principals dubtes sobre el coronavirus.\nTelèfons de contacte amb els serveis mèdics\nRecorda que pots recórrer als recursos sanitaris fent-ne un bon ús.\nInformació d'interès sobre les mesures per a la prevenció del coronavirus\nL'Ajuntament de Vila-rodona informa que, amb motiu de les mesures per a la prevenció de la propagació del coronavirus, les instal·lacions municipals queden tancades al públic: -Biblioteca Municipal -Pavelló Municipal -Centre de Dia. *Demà tampoc es farà el mercat setmanal. Tanmateix, tot i que les...\nMesures de prevenció adoptades per l'Ajuntament de Vila-rodona per contenir el coronavirus\nL’Ajuntament de Vila-rodona ha decidit un seguit d’actuacions preventives de control del Covid-19, d’acord amb les mesures adoptades per la Generalitat des de la declaració de la fase d’alerta del Procicat i atenent també l’evolució dels fets en els últims dies. Les mesures són les següents: 1. Amb...\nComunicat del CECAT d'actualització de la fase d'alerta\nDes del Centre de Coordinació Operativa de Catalunya s'ha emès un comunicat d'actualització de la fase d'alerta arran de la crisi del coronavirus. COMUNICAT D'ACTUALITZACIÓ DE LA FASE D'ALERTA DEL PLA D'ACTUACIÓ DEL PLA PROCICAT PER EMERGÈNCIES ASSOCIADES A MALALTIES TRASMISSIBLES EMERGENTS AMB...\nVilagats, la nova associació de Vila-rodona\nVila-rodona té una nova associació. Es tracta de Vilagats , que té com a objectiu vetllar per les colònies felines del municipi. A través d'aquesta associació es vol agrupar totes aquelles persones que volen col·laborar en l'organització i gestió de les colònies, i garantir els drets dels gats. A...\nEntitats i associacions de Vila-rodona organitzen diverses activitats amb motiu del Dia Internacional de les Dones\nLes entitats i associacions de Vila-rodona, amb el suport de l’Ajuntament, han preparat una sèrie d’activitats per a commemorar el Dia Internacional de les Dones. Des d’avui i fins el dia 13 de març, es podrà veure l’exposició: «Una literatura pròpia, dones escriptores» de l’Institut Català de les...\nManifest municipalista sobre el 8M\nManifest conjunt de les entitats municipalistes per al Dia Internacional de les Dones, 8 de març El pròxim dia 8 de març se celebra el Dia Internacional de les Dones. Les dones hem dit prou, i aquest prou no s'esgotarà fins que la igualtat real i efectiva entre dones i homes sigui una realitat,...\nL’Ajuntament de Vila-rodona instal·la un parc de barres per a entrenament i fitness a l’aire lliure\nLa regidoria de joventut de l’Ajuntament de Vila-rodona contribueix a impulsar la pràctica de l’esport al municipi i la promoció d’hàbits saludables. Per això, ja han començat els treballs per a la instal·lació d’un parc de barres per a fer gimnàstica a l’aire lliure. El parc de barres estarà...


L'atur a les comarques de l'Alcoià i el Comtat baixa en 44 persones i deixa la xifra total en 11.066 aturats | ARA Multimèdia\nLa xifra de dones aturades s'ha incrementat en 3 persones, en canvi la d'homes ha baixat en 106. Amb aquestes dades el sindicat UGT-PV considera que persisteix "una desigualtat de gènere al nostre mercat de treball".\nPer municipis Alcoi és on més ha baixat l'atur durant el mes d'octubre, 53 persones menys, deixant la xifra total en 5.208; seguit per Ibi, 19 aturats menys; i Muro, amb 16.\nMalgrat que les xifres mostren una tendència a la baixa, des del sindicat UGT-PV destaquen que "la temporalitat i el treball a temps parcial són els dos camins pels quals està transcorrent la creació d'ocupació".\nA més consideren que les xifres segueixen mostrant la desigualtat de gènere al mercat de treball. Així ho demostra l'increment en el nombre de dones aturades, 3 persones més, fins a deixar la taxa d'atur femení en 6.943. Aquesta dada és molt més elevada que al sector masculí, on ha disminuït en 106 persones la taxa d'atur, situant-se en 4.123.\nPer sectors productius la baixada més important es troba en la indústria, amb 63 aturats menys deixant el nombre total en 3.038. Per contra el sector serveis registra 6 aturats més i es posiciona com el sector amb un major nombre de persones sense feina, 6.317.


A Guarda - Howling Pixel\nA Guarda és un municipi de la província de Pontevedra, situat a l'extrem sud-oest de Galícia, al límit amb Portugal. Pertany a la comarca d'O Baixo Miño.\n41° 54′ 06″ N, 8° 52′ 31″ O / 41.9016436°N,8.8754007°O\nEs troba al sud-oest de Galícia, a la desembocadura del riu Miño. Limita al nord i est amb el municipi d'O Rosal, a l'oest amb l'oceà Atlàntic i al sud-est amb Portugal, del qual està separat pel Miño. És accessible per la carretera PO-552 des de Tui i des de Baiona, i des de Caminha per transbordador. Es troba a 50 km de Vigo i 120 de Santiago de Compostel·la.\nEls seus cims més alts són el Monte de Santa Trega (341 m) i el Monte Terroso (350 m). Les platges del municipi són: Area Grande, Fedorento, Carreiro, A Lamiña, O Muíño, A Armona i O Codesal.\nA Guarda (Santa María)\nSalcidos (San Lourenzo).\nEsglésia de Santa Maria Asunción\nConvent de San Bieito\nPàgina del municipi\nA Wikimedia Commons hi ha contingut multimèdia relatiu a: A Guarda\nEl ca de bestiar mallorquí és un ca de pastor originari de l'illa de Mallorca i des de molt antic fou emprat com a gos pastor per a tota mena de bestiar, fins i tot aviram, i com a guarda i defensa a les cases de possessió. Si bé es desconeix el moment de la seva arribada, algunes suposicions apunten que va venir o bé amb la conquesta del rei Jaume I o poc després d'aquesta, i al llarg dels segles els pastors i foravilers mallorquins li conferiren unes característiques molt pròpies i diferenciades no tan sols d'altres cans illencs, sinó també dels seus veïnats de la rodalia mediterrània.\nA la dècada de 1970 es va començar la seva selecció i cria controlada, i ja l'any 1980 es va redactar l'estàndard per fixar les característiques i poder tenir una referència vàlida tant per a la valoració com per a l'assessorament en la reproducció, tanques dutes a terme pel Club del Ca de Bestiar i que ha suposat una peça fonamental per la seva recuperació. Aquest prototipus racial va ser acceptat per la RSCPFRCE (Real Sociedad central para el Fomento de las Razas Caninas de España) i també reconegut pel màxim organisme mundial: la Federació Cinològica Internacional (FCI) al dia 13 de setembre de 1982 amb el num. 321, classificant-lo com a grup 1r, secció 1a, cans de pastor.\nEl negre és el color reconegut per l'estàndard, però no és l'únic. Hi ha varietats de peus blancs, collarats, faldes vermelles i tigrats. D'aquest últim s'està duent a terme actualment un programa de cria i recuperació.\nCaminha és un municipi portuguès, al districte de Viana do Castelo, a la regió del Nord i a la subregió de Minho-Lima. L'any 2001 tenia 17.069 habitants. Limita a nord-est amb Vila Nova de Cerveira, a l'oest amb Ponte de Lima, al sud amb Viana do Castelo, al nord amb Galícia i a l'oest amb l'Oceà Atlàntic. Conté diverses freguesies: Âncora, Arga de Baixo, Arga de Cima, Arga de San Juan, Argela, Azevedo, Caminha-Matriz, Cristelo, Dem, Gondar, Lanhelas, Moledo, Orbacém, Riba de Âncora, Seixas, Venade, Vila Praia de Âncora, Vilar de Mouros, Vilarelho, abans de 1891 Caminha-Vilarelho, i Vile.\nAquesta antiga ciutat-fortalesa que s'alça a la vora del Miño fou habitada per celtes i romans per la seva posició estratègica. Va anar creixent com un important port fins que el seu comerç es va desviar a Viana do Castelo al segle XVI. Actualment és un petit port amb un transbordador que l'uneix diàriament a A Guarda, Galícia.\nA nivell monumental destaquen la Torre del rellotge (Torre do Relógio), a la plaça major, del segle XV, antiga entrada a les muralles defensives medievals; els Paços do Concelho, del segle XVII, amb una atractiva lògia suportada per pilars; al costat, l'església de la Misericòrdia; el solar dos Pitas, del segle XV, a l'altre costat de la plaça, passada la font renaixentista, on hi ha les set finestres manuelines del pis superior; i l'església parroquial (Igreja Matriz), del segle XV, de transició del Gòtic al Renaixement.\nLa cultura dels castres fou una cultura protohistòrica que es desenvolupà en el nord-oest de la península Ibèrica a l'edat del ferro i perdurà durant l'Imperi romà.La majoria d'autors daten el seu inici al segle VI aC, si bé d'altres la fan iniciar a l'acabament de l'edat del bronze (segle IX o VIII aC). Pel seu final, també se sol donar el segle VI dC; però, per a altres autors, els canvis que es produeixen a final del segle I suposen el final d'aquesta cultura.\nLa ruta europea E806 és una carretera que forma part de la Xarxa de carreteres europees. Comença a Torres Novas (Portugal) i finalitza a Guarda (Portugal). Té una longitud de 317 km. Té una orientació de sud-oest a nord-est.\nGalícia (en gallec: Galicia o Galiza; en castellà: Galicia) és un país del nord-oest de la península Ibèrica, constituït com a comunitat autònoma d'Espanya. Geogràficament, limita al nord amb el mar Cantàbric, al sud amb Portugal, a l'oest amb l'oceà Atlàntic i a l'est amb Astúries i Castella i Lleó. Està formada per 4 províncies: la Corunya, Lugo, Ourense i Pontevedra, que engloben un total de 53 comarques i 313 municipis. La seva capital és Santiago de Compostel·la i el municipi més poblat és Vigo.\nL'himne de Galícia es referix a Galícia com a nació de Breogán; l'Estatut d'autonomia, en l'article primer, tanmateix, reconeix la identitat nacional de Galícia com a nacionalitat. Té una llengua pròpia, el gallec, d'origen comú amb el portuguès i que és cooficial a la comunitat juntament amb el castellà.\nGuarda-si-venes és un poble agregat al municipi de Guissona, a la Segarra. Està situat a tramuntana, en direcció a Palou. La població és de 31 habitants (padró del 2007), i l'altitud és de 538 m.\nÉs esmentat per primer cop el 1099 amb la consagració de l'església de Guissona. El nom sembla provenir de la frase expressiva «guarda si vénen», degut a la seva situació de torre de guaita a la plana de Guissona, evolucionant de Guardiasiveniunt, Guarda si veniunt, Guardasivenen, a Guarda si venes.L'església de Sant Miquel és d'estil romànic, amb un finestral a la façana d'estil gòtic. Té una talla de fusta del segle XII de la Mare de Déu dita de les Neus, si bé, sense les vestimentes artificioses, resulta que és la imatge de la Mare de Déu alletant el seu fill.La festa major de Guarda-si-venes se celebra el primer diumenge de maig.\nLa font principal d'ingressos és l'agricultura, amb la ramaderia com a suplement. Disposa d'una residència de turisme rural, cal Putxet, propietat de la família Pont des del 1833.\nGuarda és un municipi portuguès, situat al districte de Guarda, a la regió del Centre i a la subregió de Beira interior Norte. L'any 2006 tenia 44.264 habitants. Limita al nord-est amb Pinhel, a l'est amb Almeida, a sud-est amb Sabugal, al sud amb Belmonte i Covilhã, a l'oest amb Manteigas i Gouveia i al nord-oest amb Celorico da Beira.\nHerois (Heroes en anglès) és una sèrie de ciència-ficció creada per Tim Kring que es va emetre a la cadena NBC dels EUA. Als Països Catalans s'emet a Canal 9 i al canal de pagament Syfy doblada a l'espanyol i a TV3 (des del dia 2 de maig de 2007) i a IB3 en català. Segueix la història de diversos individus normals que, de sobte, descobreixen que tenen habilitats especials (superpoders) com ara telepatia, vol i capacitat per a canviar el continu espai temps. Hauran d'aprendre a conviure amb els seus poders, a conèixer-los i a dominar-los. Aquests individus no només salvaran al món, sinó que el canviaran per a sempre.\nIsabel de Villamartin Thomas\nIsabel de Villamartín i Thomas, també coneguda com a Clemència Isaura (A Guarda, Pontevedra, 1837 - la Garriga, 1877), va ser una escriptora catalana.Nascuda a Galícia, es va traslladar a Catalunya, on va residir a Barcelona i Girona. Va desenvolupar la seua obra literària en català i va ser una de les principals compositores de mitjan segle XIX. Va guanyar la primera Flor Natural als Jocs Florals de 1859 amb Clemència Isaura.\nObres seues van ser incloses en els volums Los trobadors nous i Los trobadors moderns, dues antologies poètiques de la Renaixença. També va participar en el Calendari Català. Va publicar Pembé-haré. Oriental (1856) i La desposada de Déu (1862), en català, i Horas crepusculares (1865) i La envidia y la caridad (1872) en castellà.\nVa morir a La Garriga el 2 d'octubre de 1877, als quaranta anys, a causa d'una apoplexia cerebral.\nManuel Portela Valladares (Pontevedra, 31 de gener de 1867 - Bandòu, 29 d'abril de 1952) va ser un polític espanyol d'ideologia liberal centrista Va ser ministre durant el regnat d'Alfons XIII i va arribar a ser president del govern durant la Segona República Espanyola.\nEl Miño (o Minho en portuguès) és un riu del nord-oest de la península Ibèrica que circula per l'interior de Galícia i en els seus darrers quilòmetres fa de frontera entre Espanya i Portugal per acabar desembocant a l'oceà Atlàntic.\nÉs el riu més llarg de Galícia amb una longitud de 340 km i el més cabalós des que rep les aigües del riu Sil, el seu principal afluent.\nSalvador Ortiga Torres\nSalvador Ortiga Torres (Barcelona, 1911 - A Guarda, 24 de març de 1939) fou un artista català. Va treballar com a pintor, dibuixant, així com a decorador, publicista, cartellista i dissenyador gràfic. El 1931 rebé la medalla de plata del concurs de paisatge Josep Masriera.\nVa ser creada en 1983, encara que els seus orígens es remunten a 1971, quan va jugar el seu primer partit no oficial. El primer torneig per al qual es va classificar va ser l'Eurocopa 1997, i va arribar-ne a les semifinals.Després de setze anys sense classificar-se per a una fase final, hi va retornar a la Eurocopa 2013, on va arribar als quarts de final. Dos anys després va jugar per primera vegada el Mundial, al Canadà. Espanya va caure a la primera fase, i després del torneig Jorge Vilda va substituir Ignacio Quereda (seleccionador des de 1988). La selecció va aconseguir classificar-se de nou per jugar el Mundial de França de 2019, on va obtenir la seva primera victòria mundialista i va arribar a vuitens de final. L'equip va caure eliminat davant dels Estats Units, triple campió mundial.\nVigo és un municipi i una ciutat situada al sud-oest de Galícia, a la província de Pontevedra. És el municipi més poblat d'aquesta comunitat autònoma amb 292.986 habitants (2017), així com el catorzè d'Espanya, sent la ciutat més poblada sense rang de capital provincial. Situada a les Rías Baixas i capital de la comarca de Vigo, és coneguda com la "ciutat olívica".Vigo és un dels motors econòmics de Galícia, amb gran tradició industrial, turística i de serveis. Destaquen el sector automobilístic, les seves drassanes, el port i també el turisme, amb les seves platges i les illes Cíes, que pertanyen al municipi.


L’HOME MALTRACTAT TAMBÉ EXISTEIX\nPilar Morral i García[i]\nCardedeu, 25 d’abril de 2016\nEn el treball psicopedagògic amb famílies s’observen casos de violència cap a l’home, són casos en què no se sol demanar ajut condicionats per la consideració social de l’home “fort”. Identificar l’home maltractat serà més probable que provingui dels amics i familiars que de la mateixa víctima.\nEn el treball amb famílies dins l’àmbit social i psicopedagògic, els professionals podem observar una casuística important de casos de violència domèstica cap a l’home per part de la seva parella dona.\nÉs un tema poc parlat, però el maltractament vers els homes és una realitat, i és tant condemnable com el maltractament vers les dones.\nEls homes que pateixen violència psicològica o física o ambdues, sovint no s’atreveixen a demanar ajut i menys a denunciar, moltes vegades condicionats per la consideració social de la imatge de l’home “fort”, però també per por a perdre la parella, o la por a provocar més ira.\nL’home maltractat, passaria també per la mateixa evolució del maltractament que pot passar qualsevol persona indistintament del gènere. Els processos de relació maltractant comencen per l’escalada en les conductes invasives, desvaloritzants, de manipulació emocional i culpa, entrant en un bucle i acabant tancant el cercle quan la persona maltractada minimitza la situació, se sent anul·lada com a persona i idealitza al maltractador. Es crea una dissonància cognitiva entre el que el maltractat espera i la realitat.\nDetectem que l’home atrapat en aquesta relació maltractant, a vegades se li pot complicar amb actuacions per part de la dona de denúncies falses, podent-se sentir emparades per l’imaginari de la defensa del col·lectiu social i la defensa jurídica (almenys en un primer moment) que podrien incórrer els principis d’igualtat i presumpció d’innocència. Altres vegades també, i en un gran nombre de casos, s’afegeixen conductes d’instrumentalització dels fills en contra del pare i/o incompliment del dret de visites patern-filial.\nIdentificar el perfil de l’home maltractat sovint serà més probable que provingui dels amics i familiars que de la mateixa víctima.\nQUÈ es pot fer davant una situació de maltractament en què la persona que la pateixi, homes com dones, es vegi desemparada? És important donar suport a la persona maltractada per a fomentar la seva autoestima i autonomia personal així com guiar-la per a enfortir el seu modelatge educatiu del rol parental; plantejar la intervenció de teràpia individual o de parella segons el moment de la relació d’escalada; altre recolzament és l’ajut legal (ja sigui denúncies, divorcis, demanda o modificació de custòdies); altre opció podria ser la mediació; i amb tot, no es pot oblidar que la família i els amics faran una feina important d’acompanyament en la defensa i protecció contra la situació maltractant.\n[i] Pedagoga, coordinadora del Grup de Treball de Pedagogia Social del Col·legi de Pedagogs de Catalunya, membre del Comitè Científic del II Congrés de Serveis Socials.\nData de publicació: 30/5/2016


Què podem fer per Setmana Santa? | Diari de Tarragona\nQuè podem fer per Setmana Santa?\nAl llarg d'aquests dies hi ha diverses activitats programades per gaudir amb tota la família\n31/03/2021 18:38 | Actualizado a 31/03/2021 18:38\nEs reprenen les visites guiades al Teatre romà de Tarragona. Foto: Alfredo González\nVisita teatralizada Caius i Faustina et conviden a la vil·la\n16.30 h. Vil·la romana de Els Munts\nDissabte, 3 d'abril. Una ocasió única per a conèixer la vida en una vil·la de l’entorn de Tàrraco, que va ser residència de Caius Valerius Avitus, un dels duumviri de la ciutat en el segle II. Preu: 8 i 5 €. Aforament limitat. Sessió familiar a les 16.30 h i a les 18 h, dedicada al públic general. Venda d’entrades i reserves: www.mnat.cat/entrades\n11.00 h. Moleta del Remei\nDel 30 de març al 4 d'abril. Visita guiada a un dels jaciments ibèrics més importants de Catalunya. Horari: 11, 12.30 i 16.30 h. Cal reservar plaça al telèfon 638 570 163.\nItinerari l’enigma de Centcelles\n11.00 h. Conjunt monumental de Centcelles\nDiumenge, 4 d'abril. Descobriu el conjunt monumental, que mantè un extraordinari mosaic de temàtica cristiana, i el seu entorn, on un pont medieval amaga un aqüeducte d'època romana. Preu: 5 €. Aforament limitat. Venda d’entrades i reserves: www.mnat.cat/entrades\n10.00 h. MónNatura\nMónNatura Delta de l’Ebre obrirà tota la Setmana Santa, festius i laborables, amb amplis horaris, de 10 a 20h, per tal que puguis gaudir de la visita a l’equipament de la Fundació Catalunya La Pedrera. Entre les activitats programades destaquen: visita dels Menuts (tots els dies a les 10:30h); visita guiada a MónNatura Delta (tots els dies a les 12h (català) i a les 17h (castellà); visita lliure a MónNatura Delta (tots els dies de 10 a 20h). Més informació i reserves: monnaturadelta.com\nDel 29 de març al 5 d’abril es pot visitar tots els dies de 10 a 14 h i de 16 a 20 h. Reserva trucant al 977 462 005 de dilluns a divendres i al 977 267 800 dissabte i diumenge.\nFins al 3 d'abril. Visita guiada al Castell de la Santa Creu. Horaris: 10.30 h (29/3, 30/3, 31/3 i 1/4), 11 h i 12.30 h (3/4). Preu: 6 €. Amb reserva prèvia. Places limitades.\nDel 30 de març al diumenge 4 d’abril, d’11 a 13 h, visita guiada amb activitats didàctiques per a tota la família de la mà del Galeret. Visita guiada a l’espai permanent i temporal. Cal concertar la visita al 977 71 83 39 o terracota@galera.cat. Preu: a partir de 2 € per persona. Informació: www.galera.cat/agenda\nDel 30 de març al 5 d'abril. Amb les visites guiades de la Casa Navàs podràs descobrir tots els detalls i curiositats d’una de les obres més importants del modernisme europeu. Preu: 10 i 8 €. Més informació: www.casanavas.cat\nVisites guiades al Gaudí Centre\nEndinsa't en aquesta experiència per descobrir els secrets del genial arquitecte. Preu: 10 i 6 €. Imprescindible reserva prèvia al telèfon 977 010 670 o a infoturisme@reus.cat\nDestapa el Circ romà amb Marlaris Futuris. Diverteix-te recorrent el circ, descobrint la seva amplada o pujant a la Torre del Pretori. Preu: 15 €.\nDivendres, 2 d'abril. Preu: 5 €. Aforament limitat. Venda d’entrades i reserves: www.mnat.cat/entrades\nEl dies 1, 2 i 3 d'abril, visita guiada al Teatre romà de Tarragona, on els i les assistents coneixeran el Teatre Romà i el seu entorn. Activitat gratuïta. Cal fer reserva prèvia a l'adreça www.mnat.cat/entrades\n12.00 h. Molí\nDe l'1 al 4 d'abril. Visita guiada a l’antic molí d’oli de Vandellòs on es conserva la maquinària original i diverses eines, avui és un centre d’interpretació. Horari del centre: de 10 a 13 h i de 16.30 a 19 h. Cal reserva prèvia. Més informació: culturaalabast.cat\nVisita guiada a l'Hospital Coll de Balaguer\n12.00 h. Hospital del Coll de Balaguer\nEls dies 2 i 3 d’abril es mostrarà el centre de visitants, situat dins dels murs de l’antic hospital fortalesa, fundat per l’infant Pere d’Aragó l’any 1344 per defensar, assegurar i poblar el territori i el pas pel Coll.\nDiumenge 4 d’abril s'ofereix una visita pensada perquè els pares i els fills aprenguin jugant, d’una manera divertida i amb explicacions adaptades a l’edat dels nens i nenes, mitjançant una gimcana. Està recomanada per als nens i nenes que tenen entre 6 i 12 anys, perquè és convenient que sàpiguen llegir i escriure. Amb reserva prèvia. Més informació: culturaalabast.cat\n17.30 h. Museu Escola Àster Antonio Bonet\nEls dies 2 i 3 d’abril es podrà veure una rèplica d’una aula de l’antiga Escola Àster, obra de l’arquitecte racionalista Antonio Bonet Castellana; i fer un recorregut a peu pel Poblat HIFRENSA, darrera colònia industrial de Catalunya.\nCal reserva prèvia. Més informació: culturaalabast.cat\n'Última línia de defensa, les fortificacions de la Guerra Civil al Coll de Balaguer'\n11.00 h. Coll de Balaguer\nEl diumenge 4 d’abril es farà una visita guiada. Les persones participants veure trinxeres, nius de metralladora, refugis, polvorins, etc. que hi va construir l’exèrcit republicà per evitar l’entrada de l’exèrcit nacional.\nPlaces limitades. Més informació: culturaalabast.cat\nUn visita familiar plena de misteri\nDel 27 de març al 4 d’abril es proposa una visita familiar plena de misteri. Es tracta de trobar una peça del Museu Deu que ha “desaparegut”. L’activitat es fa amb el mòbil mitjançant un codi QR i en horari de visita del museu. Per a més informació: https://museus.elvendrell.net/museu-deu/ i al telèfon 977666308.\nVil·la romana de Els Munts\nMuseu Escola Àster Antonio Bonet


La marimba, una gran desconeguda | MUVIM\nDimarts 14 de Juliol de 2020 /\n16 de juny de 2019 (12h)\nLa marimba, una gran desconeguda\nNova sessió de «Concerts al MuVIM» amb Black & White Keys duo i «La marimba, una gran desconeguda» el diumenge 16 de juny a les 12 hores. Entrada gratuïta però places limitades.\nAndreu Soler és llicenciat en piano pel Conservatori Superior de Música Salvador Seguí de Castelló, sota la tutela del Mestre Joan Carles Cornelles. Com a pianista acompanya nombrosos cors i agrupacions de la Comunitat Valenciana, actuant en sales de tota la geografia espanyola.\nEn la seua faceta de marimbista, Andreu forma part del Black & White Keys, duet de marimba i piano, amb el qual ha enregistrat dos discos (Classic’s i Café). El duet ha actuat en prestigioses sales de tot l’Estat. Ha actuat com a marimba solista amb les orquestres de la Unió Musical de l’Eliana i l’Orquestra Tetracorde.\nCom a director de cor, dirigeix el Cor Veus del Túria i el Cor de Cambra de l'Eliana, amb els quals ha actuat en algunes de les sales més importants de València. Com a compositor, ha composat peces per a marimba i piano i, especialment, per a veu i piano. Fou seleccionat —junt amb la cantant Victòria Ros— per participar al Festival Emergents del Palau de la Música el maig de 2018 amb obres de la seua autoria.\nHa estat guanyador del XVIé Concurs de Composició Coral organitzat per la Federació de Cors de la Comunitat Valenciana (FECOCOVA) i del IVé Concurs d’Armonització de Nadales Populars de la Ciutat de Borriana. Com a productor, Andreu ha composat i produït 3 discos amb composicions seues sobre poesies de Bécquer, Benedetti, Estellés, Granell, etc.\nMiguel Ángel Cuadrado comença els seus estudis musicals al Conservatori Professional de Torrent per a després traslladar-se al Conservatori Superior de Castelló per a completar la seua formació amb els professors Leonel Morales i Carlos Amat.\nPosteriorment, realitzà cursos de perfeccionament sota la tutela de mestres com Ana Guijarro, Julian Martin i Carles Marín. També ha participat en festivals internacionals, entre el quals destaquen la VIPA (Valencia) o el celebrat per la Fundació Eutherpe a León.\nAmb el temps, començà a donar prioritat en la seua carrera a la música de cambra, acompanyant destacats solistes en importants concursos i recitals. També cal destacar la gira realitzada l´estiu de 2005 amb el trio Atenea per alguns dels mes destacats escenaris del nord d´Espanya, com el Teatre Principal de Vitòria, entre altres.\nEntrada lliure fins a completar l’aforament. Les entrades començaran a repartir-se una hora abans de l’inici. Es recomana arreplegar-les amb antel·lació suficient.